The Art of Teaching Language Through Art Course, Nyerges Adrienn, ETI Malta, 2025

A nyelvtanítás művészete a művészeten keresztül tematikájú kurzuson vettem részt 2025. 07. 28 - 08. 01 -ig Máltán, San Ġiljanben, melyen műalkotásokon és művészeti korszakokat érintő témákon keresztül ismerkedtünk meg olyan tanítási módszerekkel, feladatokkal és gyakorlatokkal, amik a diákoknak nemcsak a művészettel kapcsolatos érdeklődésüket keltik fel, de nyelvi tudásukat, készségeiket, szókincsüket is bővítik.

A kurzus a nyelvtanítás gyakorlati módszereinek és technikáinak bevezetésével és alkalmazásával foglalkozik. A résztvevőket arra ösztönzik, hogy reflektáljanak a saját tevékenységeikre és vitassák meg a saját tanítási kontextusukhoz való adaptálás lehetőségét.

Itt találkoztam a CLIL (Content and Language Integrated Learning) tanítási módszerrel, amely tantárgyi tartalmak idegen nyelven történő oktatását jelenti.

Oktatási segédanyagok készítésével is foglalkoztunk, amelyek alkotások, képek rendszerezésére, bemutatására használhatóak, online platformot biztosítanak multimédiás tanulási egységek létrehozásához és megosztásához, vagy videót interaktív leckévé alakítanak át. (Clilstore, Coarboars, Edpuzzle)

Kipróbáltam kooperatív feladattípusokat is, amelyek segítik az ismeretanyag közös feldolgozását, de a nyelvi készségeket is fejlesztik. A tanultakat játékos digitális feladatokkal összegeztük.

A kurzus segítette fejleszteni a nyelvi, kommunikációs, kooperatív képességeim, tágította a módszertani tudásom és a művészettel kapcsolatos ismereteimet is.

